pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ให้กำลังใจตูน บอดี้สแลม วิ่งการกุศลระดมทุนให้สำเร็จและปลอดภัย พร้อมย้ำรัฐบาลต้องบริหารงบประมาณที่มีจำกัดให้ครอบคลุมการพัฒนาทุกมิติ
วันอาทิตย์ที่ 15 ตุลาคม 2560
นายกฯ ให้กําลังใจตูน บอดี้สแลม วิ่งการกุศลระดมทุนให้สําเร็จและปลอดภัย พร้อมย้ํารัฐบาลต้องบริหารงบประมาณที่มีจํากัดให้ครอบคลุมการพัฒนาทุกมิติ
นายกฯ ให้กําลังใจตูน บอดี้สแลม วิ่งการกุศลระดมทุนให้สําเร็จและปลอดภัย พร้อมย้ํารัฐบาลต้องบริหารงบประมาณที่มีจํากัดให้ครอบคลุมการพัฒนาทุกมิติ วอนประชาชนเข้าใจและร่วมทําความดีเพื่อบ้านเมือง โดยขอให้ปฏิบัติภารกิจด้วยความสําเร็จ
วันนี้ (15 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า
นายกฯ ให้กําลังใจตูน บอดี้สแลม วิ่งการกุศลระดมทุนให้สําเร็จและปลอดภัย พร้อมย้ํารัฐบาลต้องบริหารงบประมาณที่มีจํากัดให้ครอบคลุมการพัฒนาทุกมิติ วอนประชาชนเข้าใจและร่วมทําความดีเพื่อบ้านเมือง
พลเอก ประยุทธ์ จันทร์โอชา นายกรัฐมนตรี ฝากให้กําลังใจนายอาทิวราห์ คงมาลัย หรือ ตูน บอดี้สแลม ที่ตั้งใจวิ่งการกุศลเพื่อหาเงินช่วยเหลือโรงพยาบาล ตามโครงการก้าวคนละก้าวเพื่อ 11 โรงพยาบาลทั่วประเทศ ในช่วงเดือนพ.ย.-ธ.ค.60 โดยขอให้ปฏิบัติภารกิจด้วยความสําเร็จและปลอดภัย รวมทั้งขอบคุณที่ได้ทําหน้าที่ของคนไทยคนหนึ่งในการช่วยเหลือประเทศชาติและเพื่อนมนุษย์ด้วยกัน
“นายกฯ ย้ําว่า กิจกรรมดังกล่าวเป็นสิ่งที่มีประโยชน์และไม่ทําให้ใครเสียหาย โดยการทําความดีไม่จําเป็นต้องรอให้ใครมาบังคับ และหากมีความมุ่งมั่นแน่วแน่ก็จะต้องไม่หวั่นไหวต่อการวิพากษ์วิจารณ์ของผู้อื่น พร้อมทั้งเชื่อว่าคนไทยส่วนใหญ่ยินดีให้การสนับสนุน และขอเชิญชวนให้ทุกคนลุกขึ้นมาทําสิ่งที่ดีเพื่อชาติบ้านเมืองเช่นเดียวกัน”
นอกจากนี้ นายกรัฐมนตรียังได้กล่าวถึงกระแสวิจารณ์ในโซเชียลมีเดียที่ระบุว่า รัฐบาลนํางบประมาณไปใช้ในทางที่ไม่จําเป็นหรือการบริหารภาษีของรัฐล้มเหลวจนทําให้ตูน บอดี้สแลม ต้องออกมาวิ่งระดมทุนว่า ถือเป็นความเห็นของแต่ละบุคคล พร้อมยืนยันว่ารัฐบาลมีหน้าที่บริหารบ้านเมืองให้ก้าวหน้าไปในทุกมิติ ทั้งด้านความมั่นคง เศรษฐกิจ และสังคม รวมทั้งดูแลชีวิตความเป็นอยู่ของประชาชนทุกระดับ จึงไม่สามารถทุ่มเทงบประมาณไปในสิ่งหนึ่งสิ่งใดได้ จึงอยากประชาชนเข้าใจในเรื่องนี้
“ส่วนการซื้ออาวุธยุทโธปกรณ์ของกองทัพนั้น เป็นการใช้งบประมาณประจําปีที่ได้ตั้งเอาไว้ล่วงหน้า เช่นเดียวกับการพัฒนาด้านอื่น ๆ ทั้งการศึกษา การคมนาคมขนส่ง หรือแม้แต่การสาธารณสุข ซึ่งจะต้องพิจารณาจากหลายปัจจัยและสร้างให้เกิดความเป็นธรรม โดยเฉพาะการดูแลและพัฒนาโรงพยาบาลทั่วประเทศนั้นมีองค์ประกอบหลายอย่าง เช่น อัตราประชากร ผู้ป่วย จํานวนแพทย์ พยาบาล ขนาดโรงพยาบาล สถานที่ตั้ง ฯลฯ โดยรัฐบาลต้องดูแลในภาพรวมและเฉลี่ยงบประมาณที่มีอยู่อย่างจํากัดให้เกิดความคุ้มค่าและประโยชน์สูงสุด”
............................................................,
รัฐบาลไทย-ข่าวทำเนียบรัฐบาล-พลเอก ประวิตรฯ สั่งเร่งติดตามแก้ปัญหาน้ำประปาในพื้นที่บางส่วนของภาคตะวันออกเฉียงเหนือ ขุ่น มีกลิ่น กำชับต้องมีน้ำกิน น้ำใช้ เพียงพอจนถึงปลายเดือนมิถุนายน นี้
วันจันทร์ที่ 18 พฤษภาคม 2563
พลเอก ประวิตรฯ สั่งเร่งติดตามแก้ปัญหาน้ําประปาในพื้นที่บางส่วนของภาคตะวันออกเฉียงเหนือ ขุ่น มีกลิ่น กําชับต้องมีน้ํากิน น้ําใช้ เพียงพอจนถึงปลายเดือนมิถุนายน นี้
พลเอก ประวิตรฯ สั่งเร่งติดตามแก้ปัญหาน้ําประปาในพื้นที่บางส่วนของภาคตะวันออกเฉียงเหนือ ขุ่น มีกลิ่น กําชับต้องมีน้ํากิน น้ําใช้ เพียงพอจนถึงปลายเดือนมิถุนายน นี้
วันนี้ (18 พฤษภาคม 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรีเป็นประธานการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 2/2563 ร่วมกับหน่วยงานที่เกี่ยวข้อง สรุป ดังนี้
ที่ประชุมได้รับทราบสรุปผลการบริหารจัดการทรัพยากรน้ําฤดูแล้งปี 2562/63 เกี่ยวกับการประเมินปริมาณน้ําต้นทุนและคาดการณ์ ชี้เป้า พื้นที่เฝ้าระวังเสี่ยงขาดแคลนน้ํา แผนและผลการเพาะปลูกพืชฤดูแล้งปี 2562/63 และมาตรการการแก้ไขปัญหา สรุปสถานการณ์ภัยแล้งและการช่วยเหลือตามมติคณะรัฐมนตรี รวมถึงการติดตามความคืบหน้าสถานการณ์น้ํา คาดการณ์น้ําฝน น้ําในแหล่งน้ํา น้ําหลากและดินโคลนถล่ม ด้วย
นอกจากนี้ ที่ประชุมยังได้เห็นชอบในหลักการการวางแผนการจัดสรรน้ําและการเพาะปลูกฤดูฝน ปี 2563 โดยให้หน่วยงานปรับปริมาณการใช้น้ําให้สอดคล้องกับปริมาณน้ําต้นทุน เตรียมการบริหารจัดการน้ําเพื่อรองรับในฤดูฝน ปี 2563 โดยให้จัดทําแผนปฏิบัติการและรายงานผลการดําเนินงานให้คณะอนุกรรมการฯ ทราบ เพื่อนําเสนอคณะกรรมการทรัพยากรน้ําแห่งชาติและคณะรัฐมนตรี ต่อไป
ทั้งนี้ ประธานได้กําชับให้คณะอนุกรรมการฯ เร่งติดตามความคืบหน้าแผนงานอย่างต่อเนื่อง รวมทั้งสั่งการให้หน่วยงานที่เกี่ยวข้องทั้ง สทนช. องค์กรปกครองส่วนท้องถิ่น เร่งแก้ไขปัญหาผลกระทบที่เกิดกับประชาชนในพื้นที่ จากสภาวะน้ําในพื้นที่ภาคตะวันออกเฉียงเหนือมีลักษณะขุ่นและมีกลิ่น รวมทั้งภาคอื่นๆ ด้วย ขณะเดียวกันให้มีการประชาสัมพันธ์สิ่งที่ได้ดําเนินการไปแล้วให้ประชาชนได้รับทราบ เมื่อปรับเข้าสู่ชีวิตวิถีใหม่ New Normal เน้นการพัฒนาตนเอง ด้วยให้ภาคราชการร่วมมือกับภาคเอกชนทําให้เกิดการพัฒนา เพราะน้ําเป็นทรัพยากรสําคัญของประเทศ ทุกฝ่ายต้องร่วมกันบริหารจัดการ เพื่อกระจายน้ําให้ประชาชนมีใช้เพื่ออุปโภคบริโภค รวมทั้งบรรลุเป้าหมายในการแก้ไขปัญหาให้กับพี่น้องประชาชนได้ด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลฯ มั่นใจ นายกฯ ปรับ ครม.เลือกคนมีความรู้ความสามารถช่วยงาน ขณะที่การเดินสายพบสื่อไม่ใช่เพราะความนิยมนายกฯ ลดลง แต่เพื่อความร่วมมือในการเดินหน้าประเทศ
วันพฤหัสบดีที่ 16 กรกฎาคม 2563
โฆษกรัฐบาลฯ มั่นใจ นายกฯ ปรับ ครม.เลือกคนมีความรู้ความสามารถช่วยงาน ขณะที่การเดินสายพบสื่อไม่ใช่เพราะความนิยมนายกฯ ลดลง แต่เพื่อความร่วมมือในการเดินหน้าประเทศ
โฆษกรัฐบาลฯ มั่นใจ นายกฯ ปรับ ครม.เลือกคนมีความรู้ความสามารถช่วยงาน ขณะที่การเดินสายพบสื่อไม่ใช่เพราะความนิยมนายกฯ ลดลง แต่เพื่อความร่วมมือในการเดินหน้าประเทศ
วันที่ 16 ก.ค.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวถึงกรณีนายพิชัย นริพทะพันธุ์ อดีต รมว.พลังงาน ออกมาระบุให้นายกรัฐมนตรีเร่งปรับ ครม. ภายหลัง 4 รัฐมนตรียื่นหนังสือลาออก โดยระบุว่าต้องเคารพการตัดสินใจของนายสมคิด จาตุศรีพิทักษ์ และอีก 3 รัฐมนตรี และการปรับ ครม. นายกฯ ได้ยืนยันไปแล้วว่าจะทําให้แล้วเสร็จไม่เกินเดือนสิงหาคม โดยจะเป็นผู้พิจารณาเอง
พร้อมกันนี้ ยังมั่นใจว่านายกฯ จะคัดเลือกบุคคลที่มีความรู้ ความสามารถ มาทําหน้าที่ได้ โดยเฉพาะการเข้ามาแก้ไขปัญหาเศรษฐกิจในช่วงนี้ แต่ก็ต้องยอมรับว่าปัญหาเศรษฐกิจในขณะนี้ เป็นปัญหาที่เกิดขึ้นทั่วโลกเช่นเดียวกัน จากสถานการณ์การแพร่ระบาดเชื้อโควิด-19 และรัฐบาลได้เตรียมมาตรการ รวมถึงโครงการต่าง ๆ เอาไว้แล้วในการฟื้นฟูประเทศ
ขณะเดียวกันการปรับ ครม. ของนายกฯ ไม่ได้เป็นการยอมรับความล้มเหลวในการบริหารประเทศทางด้านเศรษฐกิจ ตามที่นายพิชัยระบุ แต่เป็นไปเพื่อความเหมาะสม ซึ่งในทุกรัฐบาลรวมถึงรัฐบาลก่อนหน้านี้ก็มีการปรับ ครม. เช่นเดียวกัน
ส่วนกรณีที่นายพิชัยระบุถึงการเดินสายพบปะกับสื่อมวลชน เพราะความนิยมในตัวนายกฯ ลดลงนั้น โฆษกรัฐบาลระบุว่านายกรัฐมนตรีไม่ได้เดินสายพบแต่สื่อมวลชนเท่านั้น แต่ยังได้เดินสายพบกับหลายกลุ่มอาชีพ ซึ่งถือว่าเป็นการลงพื้นที่เพื่อรับฟังปัญหาจากประชาชนโดยตรง ก่อนที่จะนําไปพิจารณาให้ความช่วยเหลือให้ตรงจุด และยังเป็นการสอบถามถึงความร่วมมือจากประชาชนในการพัฒนาประเทศอีกด้วย ถือว่าเป็นการใส่ใจ แสดงถึงความจริงใจในการบริหารประเทศที่จะทําเพื่อประชาชนอย่างแท้จริงของนายกรัฐมนตรี ที่ไม่เคยมีรัฐบาลใดทํามาก่อน
-----------------------------
รัฐบาลไทย-ข่าวทำเนียบรัฐบาล-ความคืบหน้ารถไฟฟ้า กทม.-ปริมณฑล
วันพฤหัสบดีที่ 23 สิงหาคม 2561
ความคืบหน้ารถไฟฟ้า กทม.-ปริมณฑล
รัฐบาลเร่งรัดการก่อสร้างระบบขนส่งทางรางในเขตกรุงเทพฯ และปริมณฑล ได้แก่ รถไฟฟ้าสายสีน้ําเงินช่วงหัวลําโพง-บางแค และช่วงบางซื่อ-ท่าพระ ซึ่งขณะนี้คืบหน้าร้อยละ 87 คาดว่าจะเปิดให้บริการได้ในปี 2563 สายสีเขียวช่วงแบริ่ง-สมุทรปราการ งานโยธาแล้วเสร็จ
อังคารที่ 21 ส.ค.61
ความคืบหน้ารถไฟฟ้า กทม.-ปริมณฑล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งรัดการก่อสร้างระบบขนส่งทางรางในเขตกรุงเทพฯ และปริมณฑล ได้แก่ รถไฟฟ้าสายสีน้ําเงินช่วงหัวลําโพง-บางแค และช่วงบางซื่อ-ท่าพระ ซึ่งขณะนี้คืบหน้าร้อยละ 87 คาดว่าจะเปิดให้บริการได้ในปี 2563 สายสีเขียวช่วงแบริ่ง-สมุทรปราการ งานโยธาแล้วเสร็จ คาดว่าจะเปิดให้บริการในปี 2563 สายสีชมพูช่วงแคราย-มีนบุรี คืบหน้าแล้วร้อยละ 30 และสายสีเหลืองช่วงลาดพร้าว-สําโรง คืบหน้าแล้วร้อยละ 31 คาดว่าจะเปิดให้บริการปี 2564 ส่วนสายสีส้มช่วงศูนย์วัฒนธรรม-มีนบุรี คืบหน้าร้อยละ 45 คาดว่าจะเปิดให้บริการในปี 2565 และสายสีม่วง ช่วงเตาปูน-วงแหวนกาญจนาภิเษก คืบหน้าร้อยละ 14 ทั้งนี้ รัฐบาลมุ่งหวังลดปัญหาการจราจรติดขัดและยกระดับคุณภาพชีวิตประชาชนให้ดียิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ยินดีประเทศไทยได้อันดับที่ 57 ผลการจัดอันดับดัชนีรัฐบาลอิเล็กทรอนิกส์ หรือ EGDI ขยับขึ้นถึง 16 อันดับ
วันอาทิตย์ที่ 12 กรกฎาคม 2563
นายกฯ ยินดีประเทศไทยได้อันดับที่ 57 ผลการจัดอันดับดัชนีรัฐบาลอิเล็กทรอนิกส์ หรือ EGDI ขยับขึ้นถึง 16 อันดับ
ผลสืบเนื่องจากแผนยุทธศาสตร์ชาติและการปฏิรูปประเทศ
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ไทยได้รับการจัดอันดับที่ 57 จากผลการจัดอันดับดัชนีรัฐบาลอิเล็กทรอนิกส์ (E-government Development Index : EGDI ) ปี 2563 ขององค์การสหประชาชาติ จากเดิมได้ลําดับที่ 73 ในปี 2561 ดีขึ้น 16 อันดับ
องค์การสหประชาชาติจัดอันดับดัชนีรัฐบาลอิเล็กทรอนิกส์เพื่อประเมินความพร้อมของการพัฒนารัฐบาลอิเล็กทรอนิกส์ในประเทศต่างๆ เพื่อให้เห็นถึงทิศทางการพัฒนาทางอิเล็คทรอนิกส์ และสะท้อนความสามารถของภาครัฐในการนําเทคโนโลยีสารสนเทศมาใช้ในการให้บริการประชาชน โดยจัดการประเมินทุก 2 ปี สํารวจจาก 193 ประเทศ ที่เป็นสมาชิกองค์การสหประชาชาติ พิจารณาจาก 3 ปัจจัยที่สําคัญ ได้แก่ 1 การให้บริการออนไลน์ 2 โครงสร้างพื้นฐานโทรคมนาคม และ 3 ทุนมนุษย์
ทั้งนี้ นายกรัฐมนตรีขอบคุณหน่วยงานที่เกี่ยวข้องที่ร่วมตั้งใจทํางานจนทําให้การจัดอันดับของไทยดีขึ้นอย่างต่อเนื่อง และเป็นผลสําคัญสืบเนื่องจากการปฏิรูปประเทศที่ปรากฏผลเป็นรูปธรรม รวมทั้งตามแผนแม่บทของยุทธศาสตร์ชาติ ด้านที่ 6 ด้านการปรับสมดุลและการพัฒนาระบบการบริหารจัดการภาครัฐ ด้วย
รัฐบาลไทย-ข่าวทำเนียบรัฐบาล-กระทรวงมหาดไทยเผยประชาชนเข้าใช้บริการศูนย์ดำรงธรรมช่วงเทศกาลปีใหม่แล้วกว่า 2.8 แสนราย
วันพุธที่ 2 มกราคม 2562
กระทรวงมหาดไทยเผยประชาชนเข้าใช้บริการศูนย์ดํารงธรรมช่วงเทศกาลปีใหม่แล้วกว่า 2.8 แสนราย
กระทรวงมหาดไทยเผยประชาชนเข้าใช้บริการศูนย์ดํารงธรรมช่วงเทศกาลปีใหม่แล้วกว่า 2.8 แสนราย
พร้อมจัดตั้งศูนย์ดํารงธรรมอําเภอเคลื่อนที่ ณ จุดอํานวยการความปลอดภัยทางถนนช่วงเทศกาลปีใหม่
เมื่อวันที่ 30 ธ.ค. 61 เวลา 11.00 น. ที่กระทรวงมหาดไทย นายพรพจน์ เพ็ญพาส รองปลัดกระทรวงมหาดไทย เปิดเผยว่า ตามที่กระทรวงมหาดไทย ได้จัดทําโครงการของขวัญปีใหม่เพื่อมอบให้ประชาชน ปี 2562 ภายใต้แนวคิด “127 ปี มหาดไทย ทุกหัวใจเราดูแล” ซึ่งหนึ่งในนั้น คือ “ปีใหม่สุขใจไปกับศูนย์ดํารงธรรม 1567” โดย ศูนย์ดํารงธรรมจังหวัดและศูนย์ดํารงธรรมอําเภอทุกแห่งทั่วประเทศ ให้บริการและอํานวยความสะดวกพี่น้องประชาชน ในระหว่างวันที่ 27 ธ.ค.2561 – 4 ม.ค.2562 ผ่านทางสายด่วน 1567 ตลอด 24 ชั่วโมง รวมทั้งให้บริการศูนย์บริการร่วม/บริการแบบเบ็ดเสร็จ (One Stop Service) การประสานความช่วยเหลือเบื้องต้นกรณีเหตุฉุกเฉิน
รองปลัดกระทรวงมหาดไทย กล่าวว่า สําหรับผลการปฏิบัติงานของศูนย์ดํารงธรรมในช่วงเทศกาลปีใหม่ ตั้งแต่วันที่ 27 ธันวาคม เป็นต้นมา พบว่า มีประชาชนให้ความสนใจขอรับบริการศูนย์ดํารงธรรมเป็นจํานวนมาก โดยมียอดสะสมผู้รับบริการ ณ วันที่ 29 ธันวาคม 2561 เวลา 19.30 น. จํานวน 279,628 ราย โดยเรื่องที่ประชาชนขอรับบริการมากที่สุด 3 ลําดับแรก คือ บริการรับชําระค่าไฟฟ้า-ประปา 17,563 เรื่อง บริการนักท่องเที่ยว 7,098 เรื่อง รับบริการทางทะเบียนและบัตร 4,559 เรื่อง และสําหรับช่องทางที่ประชาชนขอรับบริการมากที่สุด 3 ลําดับแรก คือ ศูนย์บริการร่วม (One Stop Service) 34,536 เรื่อง เว็บไซต์ศูนย์ดํารงธรรมและ Application MOI 1567 3,913 เรื่อง และช่องทางการรับเรื่องอื่นๆ 670 เรื่อง
รองปลัดกระทรวงมหาดไทย กล่าวเพิ่มเติมว่า กระทรวงมหาดไทย มีความตั้งใจที่จะมอบความสุขให้กับพี่น้องประชาชนในช่วงเทศกาลปีใหม่ 2562 นี้ ผ่านการให้บริการด้านต่างๆ ของศูนย์ดํารงธรรมจังหวัดทั่วประเทศ ทั้งช่องทางสายด่วน 1567 และแอปพลิเคชัน MOI1567 ตลอด 24 ชั่วโมง โดยไม่เสียค่าใช้จ่าย นอกจากนี้ กระทรวงมหาดไทยโดยกรมการปกครอง ได้สั่งการให้ศูนย์ดํารงธรรมอําเภอเคลื่อนที่ให้บริการพี่น้องประชาชน ณ จุดอํานวยการความปลอดภัยทางถนนช่วงเทศกาลปีใหม่ เพื่อช่วยเหลือและอํานวยความสะดวกประชาชนผู้ใช้รถใช้ถนนอีกทางหนึ่งด้วย
รัฐบาลไทย-ข่าวทำเนียบรัฐบาล-ประกาศ ศธ.เรื่อง สถานที่จัดตั้งสำนักงานศึกษาธิการภาค (ศธภ.)
วันพฤหัสบดีที่ 14 มีนาคม 2562
ประกาศ ศธ.เรื่อง สถานที่จัดตั้งสํานักงานศึกษาธิการภาค (ศธภ.)
รัฐมนตรีว่าการกระทรวงศึกษาธิการ (นพ.ธีระเกียรติ เจริญเศรษฐศิลป์) ลงนามในประกาศกระทรวงศึกษาธิการ ลงวันที่ 7 มีนาคม 2562 เรื่อง สถานที่จัดตั้งสํานักงานศึกษาธิการภาค (ศธภ.) สํานักงานปลัดกระทรวงศึกษาธิการ
รัฐมนตรีว่าการกระทรวงศึกษาธิการ (นพ.ธีระเกียรติ เจริญเศรษฐศิลป์) ลงนามในประกาศกระทรวงศึกษาธิการ ลงวันที่ 7 มีนาคม 2562 เรื่อง สถานที่จัดตั้งสํานักงานศึกษาธิการภาค (ศธภ.) สํานักงานปลัดกระทรวงศึกษาธิการ เพื่อให้การดําเนินงานของ ศธภ. 18 แห่ง สอดคล้องกับเขตตรวจราชการของสํานักนายกรัฐมนตรี และการปฏิบัติงานตามกลุ่มจังหวัดของคณะกรรมการนโยบายการบริหารงานจังหวัดและกลุ่มจังหวัดแบบบูรณาการ ที่ได้จัดตั้งกลุ่มจังหวัด จํานวน 18 กลุ่มจังหวัด 6 ภาค
Photo Creditกลุ่มสารนิเทศ สป.ศธ.
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-บสย.ระดมทีมให้คำปรึกษาค้ำประกันสินเชื่อในงาน Money Expo
วันจันทร์ที่ 8 พฤษภาคม 2560
บสย.ระดมทีมให้คําปรึกษาค้ําประกันสินเชื่อในงาน Money Expo
บสย.ได้ร่วมงานมหกรรมการเงิน ครั้งที่ 17 “Money Expo 2017”  โดยปีนี้ บสย.ได้ระดมทีมงานให้บริการคําปรึกษาด้านการค้ําประกันสินเชื่อ การขอสินเชื่อ หรือหากต้องการขอสินเชื่อต้องเตรียมตัวอย่างไร รวมถึงการให้คําแนะนําเรื่องการทําธุรกิจให้กับผู้ประกอบการ SMEs
บสย. ลุยงาน Money Expo 2017 ขนผลิตภัณฑ์ค้ําประกันสุดฮอต ทั้งโครงการค้ําประกันสินเชื่อ PGS 6, รายย่อย, Start-up & Innovation และ SMEs Tranformation Loan พร้อมจัดทีมงานเพียบคอยบริการให้คําปรึกษาและการขอสินเชื่อเอสเอ็มอีฟรี ตลอดทั้ง 4 วัน ภายในบูธยังเปิดออนไลน์บาร์ ฟรีโซนสําหรับลูกค้าที่ต้องการท่องโลกโซเชียลและใช้อินเตอร์เน็ต พร้อมร่วมเล่นเกมท่องโลกเสมือนจริง รับของรางวัลมากมาย
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.ได้ร่วมงานมหกรรมการเงิน ครั้งที่ 17 “Money Expo 2017” โดยปีนี้ บสย.ได้ระดมทีมงานให้บริการคําปรึกษาด้านการค้ําประกันสินเชื่อ การขอสินเชื่อ หรือหากต้องการขอสินเชื่อต้องเตรียมตัวอย่างไร รวมถึงการให้คําแนะนําเรื่องการทําธุรกิจให้กับผู้ประกอบการ SMEs ตลอดทั้ง 4 วัน
สําหรับผู้ประกอบการ SMEs ไม่ว่าจะเป็นผู้ประกอบการกลุ่มไหน บสย.มีผลิตภัณฑ์รองรับครบทุกกลุ่มเป้าหมาย ไม่ว่าจะเป็นผู้ประกอบการทั่วไป ผลิตภัณฑ์ค้ําประกัน SMEs ทวีทุน (PGS ระยะที่6) ,ผู้ประกอบการรายย่อย บสย.ก็มีผลิตภัณฑ์ค้ําประกันสินเชื่อรายย่อย ระยะที่ 2, ผู้ประกอบการใหม่และนวัตกรรม โครงการค้ําประกันสินเชื่อ Start-up & Innovation หรือผู้ประกอบการที่จดทะเบียนเป็นนิติบุคคล โครงการค้ําประกันสินเชื่อ SMEs Tranformation Loan
นอกจากทีมงานที่คอยให้คําปรึกษาแล้ว ภายในบูธ บสย.ยังเปิดให้บริการ “ออนไลน์ บาร์” สําหรับลูกค้าได้ท่องโลกโซเชียล และต้องการใช้อินเตอร์เน็ต พร้อมร่วมกิจกรรมออนไลน์ Like & Share และร่วมเล่นเกมท่องโลกเสมือนจริง รับของรางวัลมากมาย และที่พิเศษสุดสําหรับในงาน Money Expo ปีนี้ บสย.ได้จัดสัมมนาหัวข้อ “เทคนิคเตรียมตัวให้ได้เงินกู้ยุค 4.0” โดย คุณประภัสรา เนาวบุตร ผู้ช่วยผู้อํานวยการฝ่ายกิจการสาขา ในวันศุกร์ที่ 12 พ.ค.นี้ 17.30 น.เป็นต้นไป ณ ห้องสัมมนา อาคารชาเลนเจอร์ อิมแพ็ค เมืองทองธานี
สําหรับงาน Money Expo 2017 จัดขึ้นระหว่างวันที่ 11-14 พฤษภาคม 2560 ณ อาคารชาเลนเจอร์ อิมแพ็ค เมืองทองธานี โดยบสย.อยู่ที่บูธ J5
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค   081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-พม. ร่วมประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนาว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน
วันอังคารที่ 9 มิถุนายน 2563
พม. ร่วมประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนาว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน
พม. ร่วมประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนาว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน
วันนี้ (9 มิ.ย. 63) เวลา 13.30 น. ณ ห้องประชุม ศปก. ชั้น 2 กระทรวงการพัฒนาสังคมและความมั่นคงของมนุษย์ สะพานขาว ถ.กรุงเกษม กทม. นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) มอบหมายให้ นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ปฏิบัติหน้าที่หัวหน้าคณะผู้แทนไทย เข้าร่วมการประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนา ว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน ในรูปแบบการประชุมออนไลน์ ผ่านระบบ Video Conference ซึ่งจัดโดยกระทรวงแรงงานและสวัสดิการสังคม สาธารณรัฐประชาธิปไตยประชาชนลาว โดยมีผู้เข้าร่วมการประชุม ประกอบด้วย หัวหน้าเจ้าหน้าที่อาวุโสอาเซียนด้านสวัสดิการสังคมและการพัฒนาและคณะผู้แทนจากประเทศสมาชิกอาเซียน ทั้งนี้ การประชุมดังกล่าวมีระเบียบวาระสําคัญเกี่ยวกับความร่วมมือในการบรรเทาผลกระทบของ COVID-19 ต่อกลุ่มเปราะบางในอาเซียน ตลอดจนเตรียมการสําหรับการประชุมรัฐมนตรีอาเซียนด้านสวัสดิการสังคมและการพัฒนา สมัยพิเศษ ว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน (Special Online ASEAN Ministerial Meeting on Social Welfare and Development (AMMSWD) on Mitigating Impacts of COVID-19 on Vulnerable Groups in ASEAN) ซึ่งกําหนดจัดขึ้นในวันที่ 10 มิถุนายน 2563
รัฐบาลไทย-ข่าวทำเนียบรัฐบาล-นรม.เผยแรงบันดาลใจแต่งเพลง “สู้เพื่อแผ่นดิน” มาจากความมุ่งมั่นตั้งใจในการทำเพื่อแผ่นดิน ขอให้ทุกคนช่วยกันทำเพื่อประเทศชาติ ระบุแม้จะมีคำติฉินนินทาหรือเสียงวิพากษ์วิจารณ์ก็ขอให้อดทน
วันอังคารที่ 10 เมษายน 2561
นรม.เผยแรงบันดาลใจแต่งเพลง “สู้เพื่อแผ่นดิน” มาจากความมุ่งมั่นตั้งใจในการทําเพื่อแผ่นดิน ขอให้ทุกคนช่วยกันทําเพื่อประเทศชาติ ระบุแม้จะมีคําติฉินนินทาหรือเสียงวิพากษ์วิจารณ์ก็ขอให้อดทน
นายกรัฐมนตรีเผยแรงบันดาลใจแต่งเพลง “สู้เพื่อแผ่นดิน” มาจากความมุ่งมั่นตั้งใจในการทําเพื่อแผ่นดิน ขอให้ทุกคนช่วยกันทําเพื่อประเทศชาติ ระบุแม้จะมีคําติฉินนินทาหรือเสียงวิพากษ์วิจารณ์ก็ขอให้อดทน
วันนี้ (10 เมษายน 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงเพลง “สู้เพื่อแผ่นดิน” ว่า เพลงนี้มีการเรียบเรียงทํานองให้สอดคล้องกับสถานการณ์ปัจจุบัน เรียบเรียงคําร้อง และทํานองโดยผู้แต่งเพลงบุพเพสันนิวาส ท่วงทํานองจึงมีความคล้ายคลึงกัน โดยแรงบันดาลใจในการแต่งเพลงนี้มาจากความมุ่งมั่นตั้งใจในการทําเพื่อแผ่นดิน ขอให้ทุกคนช่วยกันทําเพื่อประเทศชาติ แม้จะมีคําติฉินนินทาหรือเสียงวิพากษ์วิจารณ์ก็ขอให้อดทน และในวันนี้ได้กล่าวกับคณะรัฐมนตรีในที่ประชุมว่า ทุกคนมีหัวใจเดียวกัน คือ หัวใจที่มีความมุ่งมั่นทําเพื่อแผ่นดิน บทเพลงทุกเพลงที่แต่งมาตั้งใจมอบให้ทุกคน ด้วยความศรัทธา และความเชื่อมั่นในการทําเพื่อแผ่นดิน ทําเพื่อประเทศชาติ มุ่งมั่นในการแก้ปัญหาอย่างเป็นระบบ ครบวงจร โดยมียุทธศาสตร์ชาติเป็นแผนหลักในการบริหารประเทศ อาศัยกลไกประชารัฐในการขับเคลื่อน รวมทั้งแนวทางไทยนิยมที่เป็นนโยบายเพื่อเสริมสร้างความเข้มแข็งและส่งเสริมสนับสนุนให้ประชาชนมีรายได้ที่เพียงพอ มีชีวิตความเป็นอยู่ที่ดีขึ้น
-------------------------------------------
รัฐบาลไทย-ข่าวทำเนียบรัฐบาล-ปลัด ก.อุตฯ เปิดการสัมมนาพัฒนาความรู้เกี่ยวกับกฎหมายของเจ้าหน้าที่ผู้ปฏิบัติงานตามพระราชบัญญัติโรงงานพ.ศ. 2535และกฎหมายที่เกี่ยวข้อง
วันพุธที่ 18 กรกฎาคม 2561
ปลัด ก.อุตฯ เปิดการสัมมนาพัฒนาความรู้เกี่ยวกับกฎหมายของเจ้าหน้าที่ผู้ปฏิบัติงานตามพระราชบัญญัติโรงงานพ.ศ. 2535และกฎหมายที่เกี่ยวข้อง
นายพสุ โลหารชุน ปลัดกระทรวงอุตสาหกรรม เป็นประธานเปิดการสัมมนาพัฒนาความรู้เกี่ยวกับกฎหมายของเจ้าหน้าที่ผู้ปฏิบัติงานตามพระราชบัญญัติโรงงานพ.ศ. 2535  ณ โรงแรมเดอะรอยัล ริเวอร์ กรุงเทพฯ
วันนี้ (18 กรกฎาคม 2561) นายพสุ โลหารชุน ปลัดกระทรวงอุตสาหกรรม เป็นประธานเปิดการสัมมนาพัฒนาความรู้เกี่ยวกับกฎหมายของเจ้าหน้าที่ผู้ปฏิบัติงานตามพระราชบัญญัติโรงงานพ.ศ. 2535และกฎหมายที่เกี่ยวข้อง โดยมีนายสุรพล ชามาตย์หัวหน้าผู้ตรวจราชการกระทรวงอุตสาหกรรม นางเบญจมาพร เอกฉัตร นายจุลพงษ์ ทวีศรี นางอนงค์ ไพจิตรประภาภรณ์ นายพรเทพ การศัพท์ นายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม นายอดิศัย อยู่อินทร์ ที่ปรึกษาด้านกฎหมาย ร่วมอภิปราย นายมงคล พฤกษ์วัฒนา อธิบดีกรมโรงงานอุตสาหกรรม และอุตสาหกรรมจังหวัดทุกจังหวัด ร่วมสัมมนา ณ โรงแรมเดอะรอยัล ริเวอร์ กรุงเทพฯ
ปลัดกระทรวงอุตสาหกรรม กล่าวว่า กฎหมาย กฎระเบียบ และข้อปฏิบัติ เป็นเครื่องมือและกลไกที่สําคัญต่อการปฏิบัติงานของบุคลากรภาครัฐ ซึ่งกระทรวงอุตสาหกรรมได้เล็งเห็นถึงความสําคัญของการ พัฒนาบุคลากรให้มีความเชี่ยวชาญด้านการบังคับใช้กฎหมาย การทําความเข้าใจและพัฒนาองค์ความรู้ให้เป็นปัจจุบัน โดยเฉพาะอย่ายิ่งในช่วงที่ผ่านมา มีประเด็นที่เกี่ยวข้องกับการจัดการขยะอิเล็กทรอนิกส์ ซึ่งนับเป็นประเด็นที่อยู่ในความสนใจของสาธารณชน และส่งผลกระทบต่อภาคอุตสาหกรรมและเศรษฐกิจของชาติ จึงได้มีการจัดสัมมนาพัฒนาความรู้เกี่ยวกับกฎหมายของเจ้าหน้าที่ผู้ปฏิบัติงานตามพระราชบัญญัติโรงงานพ.ศ. 2535 และกฎหมายที่เกี่ยวข้อง เพื่อให้เจ้าหน้าที่หรือหน่วยงานที่รับผิดชอบนําไปปฏิบัติตามกฎหมายและจะนําไปดําเนินการปฏิบัติไปในแนวทางเดียวกัน
รัฐบาลไทย-ข่าวทำเนียบรัฐบาล-มาตรการ “จูงใจ” ช่วยผู้ประกอบการ SMEs คงการจ้างงานลูกจ้าง หักรายจ่ายค่าจ้างได้สูงถึง 3 เท่า
วันพุธที่ 24 มิถุนายน 2563
มาตรการ “จูงใจ” ช่วยผู้ประกอบการ SMEs คงการจ้างงานลูกจ้าง หักรายจ่ายค่าจ้างได้สูงถึง 3 เท่า
กรมสรรพากรสนับสนุนผู้ประกอบการ SMEs ที่คงการจ้างแรงงานของลูกจ้างสามารถหักรายจ่ายค่าจ้างในช่วงเดือนเมษายน - กรกฎาคม 2563 ได้สูงถึง 3 เท่า เพื่อส่งเสริมเสถียรภาพธุรกิจ SMEs ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
กรมสรรพากรสนับสนุนผู้ประกอบการ SMEs ที่คงการจ้างแรงงานของลูกจ้างสามารถหักรายจ่ายค่าจ้างในช่วงเดือนเมษายน - กรกฎาคม 2563 ได้สูงถึง 3 เท่า เพื่อส่งเสริมเสถียรภาพธุรกิจ SMEs ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ตามมาตรการส่งเสริมเสถียรภาพของการจ้างงาน ผู้ประกอบการลงทะเบียนใช้สิทธิได้ที่ www.rd.go.th นับตั้งแต่วันที่ระบบเปิดให้ใช้งานจนถึงภายใน 150 วัน นับแต่วันสุดท้ายของรอบระยะเวลาบัญชีปีที่ใช้สิทธิ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรเล็งเห็นว่าในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) อาจส่งผลกระทบต่อการจ้างงาน หรืออาจทําให้เกิดการเลิกจ้างงาน กรมสรรพากรจึงได้ออกมาตรการสนับสนุนให้ลูกจ้างของผู้ประกอบการ SMEs ยังมีงานทําต่อไป จึงได้มีมาตรการภาษีสนับสนุนให้ผู้ประกอบการ SMEs ที่ยังคงการจ้างงานลูกจ้างไว้และจ่ายค่าจ้าง สามารถหักรายจ่ายค่าจ้างในช่วงเดือนเมษายน - กรกฎาคม 2563 ในการคํานวณภาษี ได้ 3 เท่า โดยต้องเข้าหลักเกณฑ์ดังนี้
1. เป็นบริษัทหรือห้างหุ้นส่วนนิติบุคคลที่มีรายได้ครบ 12 เดือนในรอบระยะเวลาบัญชีล่าสุดไม่เกิน 500 ล้านบาท และมีลูกจ้างไม่เกิน 200 คน (สําหรับรอบบัญชีสิ้นสุดก่อนหรือในวันที่ 30 กันยายน 2562)
2. คงการจ้างงานของลูกจ้างที่ประกันตน และมีค่าจ้างไม่เกิน 15,000 บาท/คน/เดือน
3. จํานวนลูกจ้างที่เป็นผู้ประกันตนทั้งหมดตั้งแต่วันที่ 1 เมษายน 2563 ถึงวันที่ 31 กรกฎาคม 2563 ต้องไม่น้อยกว่าจํานวนลูกจ้างที่เป็นผู้ประกันตนทั้งหมด ณ วันสุดท้ายของเดือนมีนาคม 2563
ทั้งนี้ ผู้ประกอบการที่มีคุณสมบัติตามหลักเกณฑ์ดังกล่าว ให้ลงทะเบียนใช้สิทธิได้ที่ www.rd.go.th นับตั้งแต่วันที่ระบบเปิดให้ใช้งานจนถึงภายใน 150 วัน นับแต่วันสุดท้ายของรอบระยะเวลาบัญชีปีที่ใช้สิทธิ
โฆษกกรมสรรพากร กล่าวเพิ่มเติมว่า “มาตรการส่งเสริมเสถียรภาพของการจ้างงานดังกล่าว เป็นหนึ่งในมาตรการภาษี “จูงใจ” ที่กรมสรรพากรส่งเสริมให้บุคคลหรือผู้ประกอบการที่ได้รับผลกระทบจากโรคติดเชื้อไวรัสโคโรนา 2019 (COVID – 19) ได้ดําเนินกิจกรรมต่าง ๆ ในหลายด้าน เช่น การยกเว้นภาษีมูลค่าเพิ่ม และภาษีเงินได้นิติบุคคลให้แก่ผู้นําเข้ายา เวชภัณฑ์ต่าง ๆ ที่เกี่ยวข้องกับการรักษาโรคติดเชื้อไวรัสโคโรนา 2019 (COVID – 19) หรือการเพิ่มวงเงินค่าลดหย่อน ค่าเบี้ยประกันสุขภาพสําหรับบุคคลธรรมดาตามที่จ่ายจริงเพิ่มขึ้นจากไม่เกิน 15,000 บาท เป็นไม่เกิน 25,000 บาท เป็นต้น”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)